[Video] Pa's agter tralies sien kinders vir die eerste keer | Maroela Media
Scottie Barns, wie se pa, 'n veroordeelde dwelmhandelaar, die meeste van sy lewe agter tralies deurgebring het, weet hoe dit voel om nooit te hoor hoe jou pa sê, "Ek is lief vir jou nie". Sy het 'n tronkbediening begin genaamd, "One day with God," waar kinders 'n dag lank saam met hul pa's in die tronk kan spandeer.
Die verslaggewer vra aan Scottie: "Waarom moet hierdie veroordeelde moordenaars en oortreders die voorreg hê om hul kinders te sien?" Waarop Scottie daarop wys dit is die kinders wat eintlik die slagoffers is – dit is een ding om 'n ouer te straf, maar die kinders verdien nie om te betaal vir die sondes van hul vaders nie.
Van die kinders het nog slegs telefonies of skriftelik met hul pa's gekommunikeer, en hulle het mekaar nog nooit vantevore gesien nie, of baie lank gelede gesien.
Dit is duidelik dat van hierdie pa's probeer om 'n leeftyd se vaderskap binne een dag probeer inpas.
Nogal vreemd dat sulke mans NOU prober "Pa" wees, en jammer is, en als in een dag wil inpas. Hulle's nie 'n pa se gat nie, man. As jy 'n regte "PA" wou wees, sou jou gekose lewensstyl en aksies jou NIE in die tronk laat beland het nie. Jy het die keuse gemaak deur jou aksies om die risiko te loop om jou familie en gesin vir 'n lang tyd NIE te sien nie…………moenie nou probeer "slagoffer" speel nie. Scottie? Kom kyk wat in Suid Afrika aangaan…………..ons is besig om te betaal vir die sondes van ons Vaders, tot… Lees meer »
Dit is mooi. Kom ons sien dit so, maak die Pa se straf dalk net groter.
Hy het vergeet of ignoreer die feit dat hy kids het. Nou word hy herinner en berou sy sondes dalk net nog meer.
So sy straf kan harder word.
En die kids wen darem deur ek het 'n pa en het my pa gesien.
Johan ek stem gedeeltelik met jou saam. Lees die ander kommentaar en probeer vir n oomblik apaties wees. Dis n moeilike een die. Dalk is dit n toetslopie wat kan werk in die toekoms. Sal graag dieselfde gesinne oor 5 jaar wil sien om te weet wat gebeur het na die pa vry gelaat was.
dit is so hartseer , almal verdien n tweede kans in die lewe…..
'n Video wat ook tuishoort op die regte plekke in ons land.
Ek sou egter sê dat dit ook 'n plek het in skole onder kinders wat besig is om die pad byster te raak. Wie weet, dalk kan dit net een misdadiger minder maak.